পরীক্ষায় টুকতে না দেওয়ায় বচসা, চলল গুলি, মৃত্যু এক ছাত্রের

ওয়েব ডেস্ক: দশম শ্রেণির পরীক্ষা দিয়ে বেরোতেই গুলিতে ঝাঁঝরা ২ ছাত্র। বিহারের সাসারামের (Sasaram Firing) রোহতক জেলায় ঘটেছে এমনই ঘটনা। সূত্রের খবর, দশমের বোর্ড পরীক্ষায় টুকলি করতে দেয়নি সহপাঠী। সেই ক্ষোভে ছাত্রদের দুই গোষ্ঠীর মধ্যে শুরু হয় মারপিট। তাতেই চলল গুলিও।

জানা গিয়েছে, বিহারের রোহতাস জেলার সাসারামে ম্যাট্রিকুলেশন পরীক্ষার সময় খাতা নকল করার ঘটনাকে কেন্দ্র করে দুই ছাত্রগোষ্ঠীর মধ্যে বচসা বাধে। বোর্ডের দশম শ্রেণির পরীক্ষা দিয়ে বেরোতেই গুলিবিদ্ধ হয় ২ ছাত্র। স্থানীয়রা তড়িঘড়ি উদ্ধার করে হাসপাতালে নিয়ে যান আহত দুই ছাত্রকে। সেখানেই এক ছাত্রের মৃত্যু হয়। অপর ছাত্রের চিকিৎসা চলছে। দেহরি মুফাসিল থানা এলাকার মঞ্জু যাদবের ছেলে অমিত কুমার এবং কমলেশ সিংয়ের ছেলে সঞ্জিত কুমার গুলিবিদ্ধ হন। চিকিৎসার সময় মারা যান অমিত কুমার।

আরও পড়ুন: ‘ছাবা’র আবেগে ভাসলেন প্রধানমন্ত্রী মোদি

গুলিতে মৃত ছাত্রের পরিবার বিচার দাবিতে সরব। দাবিতে রাস্তা অবরোধ করেন তাঁরা। বিক্ষোভ পরিস্থিতি সামাল দিতে ঘটনাস্থলে পৌঁছন এসিপি কিরণ কুমার। ঘটনায় একজন নাবালককে গ্রেফতার করেছে পুলিশ। তাঁর কাছ থেকে উদ্ধার হয়েছে অস্ত্র।

অন্য খবর দেখুন